OKAS-tiedote 13.3.2026
HYVÄ JÄSEN!
Tämän tiedotteen voi hyvällä syyllä nimetä turvallisuus- ja terveystiedotteeksi, koska viime aikoina on sattunut asioita, joista eri tahot haluavat jakaa tietoa! Olkaa hyvä!
NAPAPIIRIN KIERROS -LIIKUNTAHAASTE, TILANNE JA JATKO
Yhdistyksemme on mukana Uudenmaan senioripiirin Napapiirin kierros –liikuntahaasteessa, jossa helmi-huhtikuun yhdistystemme jäsenten liikuntaan käyttämä aika muutetaan sovitun laskentakaavan mukaan kilometreiksi (1 tunti = 5 kilometriä) ja verrataan kertyneitä kilometrejä matkaan Espoosta Napapiirille ja takaisin. Kun haasteessa huomioidaan myös yhdistysten jäsenmäärät, voidaan tässä leikkimielisessä haasteessa verrata, mikä yhdistys pääsee kisassa pisimmälle.  Perimmäinen ideahan tässä liikuntahaasteessa on saada kaikki mukaan terveellisen liikunnan pariin.
 Helmikuun tulokset ovat jo käytettävissä. Tietokantaan, joka löytyy yhdistyksemme kotisivuilta, oli kirjannut tunteja vain 31 jäsentämme. Yhdistysvertailussa emme pärjänneet kovin hyvin. Jotta saisimme enemmän jäseniämme mukaan tähän kisaan, voimme menetellä myös seuraavasti:
1) merkitse päivittäiset liikuntatunnit joko liikuntapäiväkirjaan (kts. liite), tai mille tahansa paperiarkille. Kaikki liikunta kannattaa huomioida, myös esim. kaupassa käynnit, kylävierailut, jäsentapah-
tumiin osallistumiset jne. Päivän aikana liikuntaan käytetyn ajan voi pyöristää lähimpään tuntiin (ylös tai alas).
2) laske kuukauden aikana (helmi, maalis, huhti) kertyneet tunnit yhteen kunkin kuukauden lopussa ja lähetä summa sähköpostilla, tekstiviestillä tai Whatsappilla joko Jouko Lehdolle (jouko.lehto@quicknet.inet.fi, p. 040 757 7268) tai Jukka Salolle (jukkatsalo@gmail.com, p. 040 546 1392). He kirjaavat lähettämäsi tiedot liikuntahaastetta varten luotuun tietokantaan. Jos et ole vielä tullut syöttäneeksi helmikuun tunteja, ei hätää. Ne voidaan syöttää vieläkin. Ne tulevat näkyviin maaliskuun raportoinnin yhteydessä.
Pistetäänpä töpinäksi ! Ks. liite LIIKUNTAPÄIVÄKIRJA
 ---------------------------------------------------------------------------------------------------------------
OHJEISTUS TOIMINNASTA TULIPALOTILANTEESSA KERROSTALOSSA
 Olen saanut alla olevan viestin pelastuslaitokselta viestittäväksi eri verkostoissa.
Vaikka alla oleva ohje kohdistuu maahanmuuttajataustaisten henkilöiden, perheiden ja lasten kanssa tekevien henkilöiden kanssa olisi myös tärkeätä huolehtia ikäihmisten paloturvallisuus asiasta. T
Muutama huomautus ikäihmisten paloturvallisuus asioista:
Toimivat palovaroittimet: Vuoden 2026 alusta taloyhtiö vastaa varoittimista. Varmista, että optinen palovaroitin on asennettu jokaiseen makuuhuoneeseen ja poistumisreitille. Säännöllinen testaaminen (esim. kerran kuukaudessa) on asukkaan vastuulla, vaikka laitteet olisivat taloyhtiön.
Liesiturva: Liesivahti tai ajastin on välttämätön, jos muisti reistailee, sillä unohtunut liesi on yleisin tulipalon syy.
Esteettömät poistumisreitit: Pidä käytävät ja ulko-ovet vapaina tavaroista, jotta rollaattorilla tai pyörätuolilla pääsee nopeasti ulos.
Sammutuspeite: Sammutuspeite on helpoin ensisammutusväline keittiöön.
Huoli-ilmoitus: Jos läheisesi pärjääminen kotona huolettaa, voit tehdä huoli-ilmoituksen sosiaalitoimeen turvallisuuden takaamiseksi.
Kynttilöiden välttäminen: Suosi led-kynttilöitä ja varmista, että matot eivät ole liukkaita, jotta kaatumisriski ja sen aiheuttamat palovaarat vähenevät. 
Ikäihmisten turvallisuuden puolesta, mukavaa viikonloppua.
Hyvinvoinnin ja terveyden puolesta,
För välmående och hälsa,
Anders
Anders Blomberg
Vapaaehtoistoiminnan koordinaattori | Koordinator för frivilligverksamhet
HyTe ry / VESA2.0 -hanke
----------------------------------------------------------------------------------------------------------------------
Tulipalotilateessa toiminta kerrostaloissa
Kerrostalossa taas toiminta perustuu palo-osastointiin, eli siihen, että rakennus on jaettu rakenteellisesti asuntokohtaisiin osastoihin, jotka estävät savun ja tulen leviämistä asuntojen välillä tunnin ajan. Tämän vuoksi savuttomaan asuntoon voidaan useimmiten jäädä turvallisesti odottamaan apua. Siksi aiheesta on tärkeää kertoa selkeästi ja tarvittaessa monikielisesti.
Tärkeä muistutus lapsiperheille
Monet lapset viettävät iltapäiviä yksin kotona, ja tarvitsevat ymmärtää toimintatavat tulipalotilanteissa. Vaikka oma koti olisi omakotitalo tai rivitalo, lapsi voi vierailla ystävien kerrostalokodeissa, jolloin oikea toimintatapa pitää silti ymmärtää. Aikuisten olisi hyvä varmistaa, että lapsi tietää milloin pitää pysyä asunnossa, miksi savuisiin tiloihin ei saa mennä, sekä miten soitetaan hätänumeroon 112.
VIDEO: Suomi - 5. Kuinka toimia tulipalon sattuessa asunnossa – erityisen hyödyllinen niille, jotka eivät osaa lukea tai puhuvat vasta vähän suomea.
Miten toimitaan tulipalotilanteessa.
Tärkeimmät ohjeet:
· soita 112
· jos asuntosi on savuton, pysy omassa asunnossa
· pidä ulko-ovi kiinni
· siirry parvekkeelle, jos se on turvallista
· älä mene savuiseen porrashuoneeseen!
Katso selkeä VIDEO aiheesta: Suomi - 5. Kuinka toimia tulipalon sattuessa asunnossa
Ystävällisin terveisin
Länsi-Uudenmaan pelastuslaitos
Katja Luoma
johtava palotarkastaja / ledande brandinspektör
Länsi-Uudenmaan pelastuslaitos / Västra Nylands räddningsverk
p. / tfn 040 6466 757, vaihde/växel +35829 1512 112
katja.luoma@luvn.fi
Länsi-Uudenmaan hyvinvointialue / Västra Nylands välfärdsområde

 LEFFATREFFIT
Leffatreffit kokoontuu Ison Omenan elokuvateatterilla TORSTAINA 19.3. elokuva alkaa klo 14.30 , tapaaminen lippukassojen luona  n klo 14.15 niin ehtii hyvin käydä ostamassa liput. 
 Elokuva KAUNIS, RIETAS, ONNELLINEN   kertoo Kaija Koon matkasta itsenäiseksi ja rohkeaksi artistiksi . Elokuva on voimakas tarina yhdestä Suomen suurimmista artisteista, jonka musiikki on lohduttanut ja voimaannuttanut jo sukupolvien ajan. Pääosissa loistavat Oona Airola ja Jari Virman.
Elokuva alkaa klo 14.30 ja se esitetään isossa ISENSE  salissa ,lipun eläkeläishinta   on n 14 € ,  elokuvan kesto on 1t 57 min. MUISTA KÄYDÄ MYÖS ILMOITTUTUMASSA Okasin sivuilla. 
 Vanhaan tapaan halukkaat voivat elokuvan jälkeen kokoontua Cafe Houseen keskustelemaan elokuvan herättämistä ajatuksista tai muuten vain vaihtamaan ajatuksia. 
 Tapaamisiin elokuvan parissa  T:Lea
 ---------------------------------------------------------------------------------------------------------------
TÄSSÄ LINKKI OMAN TERVEYDEN KARTOITTAMISEKSI:
https://www.facebook.com/share/172KWq3tdP/?mibextid=wwXIfr
 
Yhteistyöterveisin
Anneli Alatalo, tiedottaja
anneli.alatalo@gmail.com
 
Yhdistyksen kotisivut: http://olari.senioriyhdistys.fi
Yhdistyksen Facebook-sivut: http://olari.senioriyhdistys.fi
Uudenmaan piirin FB-sivut: https://www.facebook.com/uudenmaanseniorit/
 

